钦定古今图书集成/明伦汇编/官常典/第650卷 > 晏清
## 钦定古今图书集成/明伦汇编/官常典/第650卷 > 晏清

按《太平府志》：“清字元州，湖广黄冈人。天启元年，以进
士任芜湖，再调吴江，以卓异行，取吏部主事。先是，清
未之任时，旧令曾袠建坊县前，掘地得‘晏清’二字。清
至适与之符，亦一异也。居官廉介，衙舍薪米，一毫不
妄取，民间听断，有如神之颂。仁慈明敏，四境清闲。调
吴江日，百姓扶老携幼，相率遮留，至与吴吏之来迎”
者，争殴于道，竟不得行，再宿然后去。善政得民如此。